
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ 
ПРАВӐН ТАВРАЛӐХ ХУТЛӐХНЕ СЫХЛАССИПЕ 
ТАТА ЭКОЛОГИ ХӐРУШСӐРЛӐХНЕ ТИВӖҪТЕРЕССИПЕ ҪЫХӐННӐ УЙРӐМ ХУТШӐНӐВӖСЕНЕ ЙӖРКЕЛЕССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи юпа уйӑхӗн 15-мӗшӗнче
йышӑннӑ

1 cтатья
Чӑваш Республикин "Чӑваш Республикин территорийӗнче правӑн тавралӑх хутлӑхне сыхлассипе тата экологи хӑрушсӑрлӑхне тивӗҫтерессипе ҫыхӑннӑ уйрӑм хутшӑнӑвӗсене йӗркелесси ҫинчен" 2016 ҫулхи пуш уйӑхӗн 4-мӗшӗнчи 3 №-лӗ саккунне (Чӑваш Республикин Саккунӗсен пуххи, 2016, 3 №; 2017, 2 №; "Республика" хаҫат, 2018, ака уйӑхӗн 4-мӗшӗ; 2019, ҫу уйӑхӗн 15-мӗшӗ, утӑ уйӑхӗн 17-мӗшӗ, юпа уйӑхӗн 18-мӗшӗ; 2020, пуш уйӑхӗн 11-мӗшӗ) ҫакӑн пек улшӑнусем кӗртес:
1) 8 статьяра:
а) ҫакӑн пек ҫырса хӗрӗх иккӗмӗш – хӗрӗх ҫиччӗмӗш ҫӗнӗ абзацсем хушса хурас:
"коммуналлӑ хытӑ каяшсене пухса пымалли нормативсене палӑртасси;
коммуналлӑ хытӑ каяшсене тыткалас енӗпе инвестици программисене ҫирӗплетесси;
коммуналлӑ хытӑ каяшсене пухса пырас (ҫав шутра уйӑрса пухса пырас), пуҫтарас, турттарса каяс, тирпейлес, утилизацилес тӗлӗшпе пурнӑҫлакан ӗҫ-хӗле йӗркелесси;
коммуналлӑ хытӑ каяшсене пухса пымалли (ҫав шутра уйӑрса пухса пымалли) йӗркене ҫирӗплетесси;
регионти операторсен ӗҫ-хӗлне йӗркелесе тӑрасси, вӗсене конкурс урлӑ суйласа илмелли йӗркене ҫирӗплетнисӗр пуҫне;
юридически сӑпата регионти оператор статусне парас тата унӑн ӗҫ-хӗл зонисене палӑртас тӗлӗшпе конкурс ирттересси;";
ӑ) хӗрӗх иккӗмӗш абзаца хӗрӗх саккӑрмӗш абзац тесе шутлас;
2) 9 статьян иккӗмӗш, тӑваттӑмӗш, улттӑмӗш–тӑххӑрмӗш абзацӗсем хӑйсен вӑйне ҫухатнӑ тесе йышӑнас;
3) 12 статьян 2-мӗш пайӗнче "Чӑваш Республикин ӗҫ тӑвакан влаҫӗн пурӑнмалли ҫурт-йӗрпе коммуналлӑ хуҫалӑх енӗпе патшалӑх политикине пурнӑҫлакан органӗпе пӗрле" сӑмахсене кӑларса пӑрахас;
4) 20 статьян пиллӗкмӗш абзацӗ хӑйӗн вӑйне ҫухатнӑ тесе йышӑнас;
5) 25 статьян 1-мӗш пайӗнче "Чӑваш Республикин ӗҫ тӑвакан влаҫӗн пурӑнмалли ҫурт-йӗрпе коммуналлӑ хуҫалӑх енӗпе патшалӑх политикине пурнӑҫлакан органӗпе пӗрле," сӑмахсене кӑларса пӑрахас;
6) 26 статьян 5-мӗш пайӗнче "Чӑваш Республикин ӗҫ тӑвакан влаҫӗн пурӑнмалли ҫурт-йӗрпе коммуналлӑ хуҫалӑх енӗпе патшалӑх политикине пурнӑҫлакан органӗпе пӗрле," сӑмахсене "полномочиллӗ органпа" сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
[bookmark: _GoBack]
	Чӑваш Республикин
Пуҫлӑхӗ
	
О. Николаев



Шупашкар хули
image1.png




